
Parlamentul  României

Camera  Deputaţilor
Comisia pentru Sănătate şi Familie
         Nr. 28/ 442/ 11  noiembrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.79/2004 pentru înfiinţarea Agenţiei Naţionale de Transplant ( PLX nr.673/2004 ) , adoptat de Senat în şedinţa din 3 noiembrie 2004 şi trimis comisiei  pentru examinare,  în fond,  în procedură obişnuită, cu adresa nr.PLX  673  din 8 noiembrie 2004, Camera Deputaţilor fiind  Cameră Decizională.


La întocmirea raportului, comisia a avut în vedere avizul Consiliului Legislativ nr.1400/23.08.2004 , precum şi punctul de vedere al Ministerului Sănătăţii nr.OB 13139/11.11.2004.

În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                  PREŞEDINTE,                                                SECRETAR,

 DEP.ACAD.PROF.DR.MIRCEA IFRIM        DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                     Nr. 28/ 442/ 11  noiembrie 2004

R A P O R T 

asupra proiectului de Lege privind aprobarea Ordonanţei Guvernului nr.79/2004 pentru înfiinţarea Agenţiei Naţionale de Transplant ( PLX nr.673/2004 )

1. Cu adresa nr.PLX 673  din 8 noiembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind aprobarea Ordonanţei Guvernului nr.79/2004 pentru înfiinţarea Agenţiei Naţionale de Transplant ( PLX nr.673/2004 )  , adoptat de către Senat în şedinţa din 3 noiembrie 2004, Camera Deputaţilor fiind Cameră Decizională.

La întocmirea raportului, comisia a avut în vedere avizul Consiliului Legislativ nr.1400/23.08.2004 , precum şi punctul de vedere al Ministerului Sănătăţii nr.OB 13139/11.11.2004
Proiectul de lege reglementează cadrul juridic privind înfiinţarea, organizarea şi funcţionarea Agenţiei Naţionale de Transplant ca organ de specialitate în subordinea Ministerului Sănătăţii . Proiectul de lege cuprinde prevederi privind atribuţiile Agenţiei Naţionale de Transplant, organizarea reţelei Agenţiei Naţionale de Transplant şi sistemul de asigurare a calităţii, securităţii sanitare şi trasabilitatea grefoanelor.

Faţă de cele prezentate mai sus, comisia propune Plenului Camerei Deputaţilor dezbaterea şi aprobarea  proiectului de lege, în forma adoptată de către Senat. 

2. Proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei din ziua de 9.11.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4.Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
Art.I

“Art.I. – Se aprobă Ordonanţa Guvernului nr.79 din 19 august 2004 pentru înfiinţarea Agenţiei Naţionale de Transplant, adoptată în temeiul art.1 pct.III.2 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României , Partea I, nr.791 din 27 august 2004, cu următoarele modificări şi completări:”

( text Senat)
“Articol unic. – Se aprobă Ordonanţa Guvernului nr.79 din 19 august 2004 pentru înfiinţarea Agenţiei Naţionale de Transplant, adoptată în temeiul art.1 pct.III.2 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României , Partea I, nr.791 din 27 august 2004, cu următoarele modificări şi completări:”


Prin eliminarea Art.II.
Camera Deputaţilor.

2.
Pct.6 art.3, lit.m) şi o)

…………………………………

“m) elaborează şi susţine programele de formare profesională pentru personalul medico-sanitar implicat în activităţile prevăzute la art.1 alin.(2) lit.a şi b; furnizează informaţii ştiinţifice, precum şi asistenţă tehnică şi ştiinţifică privind legislaţia naţională şi internaţională în domeniu;”

…………………………………..

 ( text Senat )

____
…………………………………

“m) elaborează şi susţine programele de formare profesională pentru personalul medico-sanitar implicat în activităţile prevăzute la art.1 alin.(2) lit.a) şi b) ; 

………………………………..

o) furnizează informaţii ştiinţifice, precum şi asistenţă tehnică şi ştiinţifică privind legislaţia naţională şi internaţională în domeniu.”

Autori: Comisia pentru sănătate şi familie .
Teza eliminată face obiectul unei noi litere, lit.o).
Reprezintă o atribuţie distinctă a Agenţiei Naţionale de Transplant.
Camera Deputaţilor.

3.
Pct.7, art.31
“Art.31. – Agenţia Naţională de Transplant cuprinde:

a) sediul central, la Bucureşti;

b) oficii regionale de transplant, care funcţionează pe lângă centre clinice universitare regionale ce desfăşoară o activitate de transplant de organe, ţesuturi şi celule umane;

c) coordonatori de transplant, la nivelul unităţilor spitaliceşti autorizate să desfăşoare activităţi de prelevare şi/sau transplant.”

( text Senat)
“Art.31. – Agenţia Naţională de Transplant are sediul central în municipiul  Bucureşti, oficii regionale de transplant, care funcţionează pe lângă centre clinice universitare regionale ce desfăşoară o activitate de transplant de organe, ţesuturi şi celule umane şi coordonatori de transplant, la nivelul unităţilor spitaliceşti autorizate să desfăşoare activităţi de prelevare şi/sau transplant.”

Autori: Comisia pentru sănătate şi familie .


Pentru o exprimare corectă şi concisă.
Camera Deputaţilor.

4.
Pct.13 art.71, alin.(2) şi (3)

“(2) Protocoalele şi standardele de calitate se vor conforma Directivelor şi Recomandărilor Uniunii Europene în acest domeniu.

(3) Aceste protocoale vor fi înaintate Ministrului Sănătăţii spre a fi aprobate prin ordin.”

( text Senat)
“(2) Protocoalele privind standardele de calitate se vor conforma Directivelor şi Recomandărilor Uniunii Europene în acest domeniu.

(3) Protocoalele prevăzute la alin.(1)  vor fi înaintate ministrului sănătăţii pentru a fi aprobate prin ordin.”


Pentru o exprimare corectă.

Pentru respectarea normelor de tehnică legislativă.


Camera Deputaţilor

5.
Pct.14

“14. După Capitolul I, se introduce Capitolul V, cu următorul titlu:

“CAPITOLUL V

Dispoziţii finale”

( text Senat)


“14. După articolul 74, se introduce Capitolul V, cu următorul titlu:

“CAPITOLUL V

Dispoziţii finale”


Pentru înscrierea corectă a poziţiei Capitolului V.


Camera Deputaţilor

6.
Art.II

“Art.II. – Pe data intrării în vigoare a prezentei legi, art.10 alin.(2) din Legea nr.2/1998 privind prelevarea şi transplantul de ţesuturi şi organe umane, publicată în Monitorul Oficial al României , Partea I, nr.8 din 13 ianuarie 1998, cu modificările ulterioare, se abrogă.”
( text Senat)
Se propune să se elimine.
Textul propune abrogarea art.10 alin.(2) referitor la condiţiile introducerii şi scoaterii din ţară de ţesuturi, organe şi alte elemente sau produse ale corpului uman, text a cărei nerespectare constituie infracţiune şi se pedepseşte cu închisoare de la 3 ani la 6 ani, potrivit art.18 din Legea nr.2/1998 privind prelevarea şi transplantul de ţesuturi şi organe umane, publicată în Monitorul Oficial al României , nr.8/13.01.1998 ( lege organică).

Ori abrogarea art.10 alin.(2) are drept consecinţă directă şi abrogarea art.18 – normă ce ţine de esenţa legii organice potrivit art.73, lit.h) din Constituţia României.

Potrivit art.115, alin.(1) din Constituţie prin ordonanţa simplă nu pot fi reglementate decât domenii care nu fac obiectul legilor organice, iar menţinerea Art.II conduce la o situaţie de neconstituţionalitate.

Totodată, aprobarea articolului respectiv înlătură răspunderea penală a celor care, fără autorizaţie specială emisă de Comisia Naţională de Transplant, ar introduce sau scoate ţesuturi, organe şi alte elemente sau produse ale corpului uman.


Camera Deputaţilor


În cursul dezbaterilor nu s-au înregistrat amendamente respinse.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

